Gandhara

Gandhāra (sanskrit: गन्धार, pashto:ګندهارا, urdu: گندھارا Gandḥārā; også kjent som Waihind på persisk)Take Our Word For It: Spotlight on Topical Terms er navnet på det gamle kongedømmet Mahajanapada, lokalisert i nordlige Pakistan, Jammu and Kashmir og østlige Afghanistan. Gandhara omfattet i hovedsak Peshawar-dalen, Potohar-platået (se Taxila) og Kabul-elvens nordre bredd. De viktigste byene var Peshawar og Taxila.

 Historie 
Det er påvist menneskelig bosetning fra steinalderen i Gandhara ved steinredskaper og brente beinlevninger som ble avdekket i grotter ved Sanghao nær byen Mardan i Punjabregionen av dagens Pakistan. Disse levningene er rundt 15 000 år gamle. Ahmed, Mukhtar (2014): Ancient Pakistan - An Archaeological History: Volume I: The Stone Age, Amazon, s. 316 Senere undersøkelser har pekt mot en datering for 30 000 år siden, kanskje også eldre. Laet, Sigfried J. de; Dan et al. (1994): History of Humanity: Prehistory and the Beginnings of Civilization. Taylor & Francis. s. 163. Regionen viser en tilstrømning fra kulturer fra sørlige Sentral-Asia i bronsealderen med gravkulturen i Gandhara, og grunnstammen i vedisk sivilisasjon. Denne kulturen blomstret fra rundt 1500 f.Kr. og til 500 f.Kr. Det har blitt avdekket spor i fjellområdene i dalstrøkene i regionen Swat og Nedre Dir i nord, og selv i Taxila i sørøst.

Kongeriket Gandhara varte fra 500-tallet f.Kr. til 1000-tallet e. Kr. Det hadde sin storhetstid mellom 100-tallet og 500-tallet e.Kr. under de buddhistiske kongene i Kushriket. Etter at riket ble erobret av Mahmood av Ghazni i 1021 opphørte etterhvert navnet Gandhara.

 Geografi 

Det har vært menneskelig bosetning siden steinalderen ved Kabul-elven og opp til munningen ut til Indus-elven. Gandhara var et senter for internasjonale handelsaktiviteter langs Silkeveien, og var en viktig kommunikasjonskanal mellom oldtidens Iran og Sentral-Asia.

 Referanser 

 Eksterne lenker 

 Gandara , Livius.org
 Gandharasivilisasjonen , det nasjonale fond for kulturarven i Pakistan
 Det buddhistiske manuskriptprosjektet


Kategori:Indias historie
Kategori:Pakistans historie
Kategori:Afghanistans historie
Kategori:Silkeveien
Kategori:Tidligere stater i Sør-Asia